text: Un cambrer del restaurant 'Coloma' del port del Masnou ha estat suspès de sou i feina durant una setmana per haver mantingut una 'discussió' amb un client habitual. El cambrer, Jaume Valls, assegura que el client, begut, el va provocar en diverses ocasions cridant el seu nom en castellà i amb un to despectiu: 'Mira el Jaime éste'. Segons la seva versió, Valls es va sentir ofès i es va dirigir al client per recordar-li que el seu nom era Jaume, en català, i que no dir-li així era una falta de respecte. La resposta del cambrer va irritar el client, que va amenaçar els propietaris del local amb no tornar-hi si Valls continuava treballant-hi. L'empresa ha sancionat Valls al·legant 'manca de lleialtat'. 